Danske medier: Kvinne funnet drept og partert
En 28-årig mann fra Hadsund ble i dag fremstilt for forhørsretten i Ålborg og siktet for drap og likskjending etter at en kvinne ble funnet drept i en garasje i byen, ifølge Ekstra Bladet. Politiet kjenner fortsatt ikke identiteten til kvinnen som ble drept. Etterforskningsleder Niels Kronborg sa søndag til Ekstra Bladet, at politiet har visse «spor å gå etter med hensyn til hennes identitet.» 28-årigen erklærte seg ikke skyldig til siktelsen om drap og likskjending, ifølge hans forsvarer Mogens Kjær . I følge siktelsen skal 28-åringen ha drept kvinnen med kniv, for deretter ha begynt å partere henne. Men det fremgår ikke av siktelsen hvor langt parteringen av kvinnen var kommet, ifølge Ekstra Bladet. Mannen ble pågrepet klokken 05.00 i morges, og kvinnen skal ha blitt drept ca klokken 04.20. Politiadvokat Peter Rask begjærte lukkede dører i forhørsretten. Grunnen var at de ennå ikke hadde fått avhørt alle vitnene grundig nok, sa han til politiken.dk.
En kvinne ble funnet drept og partert i den danske byen Hadsund i dag morges. En mann er pågrepet og siktet, ifølge Ekstra Bladet.